**PÁLYÁZATI FELHÍVÁS**

**a Magyar Testnevelési és Sporttudományi Egyetem Sportvizsgaközpont**

**Jegyzői névjegyzékbe történő regisztráláshoz**

A Magyar Testnevelési és Sporttudományi Egyetem Sportvizsgaközpont (Továbbiakban: MTSE Sportvizsgaközpont)

a szakképzési törvényben meghatározott tevékenységéhez vizsgáztatással összefüggő feladatok ellátására jegyzőket keres.

MTSE Sportvizsgaközpont önállóan csak az akkreditáció megszerzése után szervezhet vizsgákat és kérhet fel szakembereket jegyzői feladat ellátására.

**A pályázaton történő részvétel feltételei**

A pályázaton az a személy vehet részt, aki

* minimum érettségi vizsgával rendelkezik,
* cselekvőképes,
* büntetlen előéletű

**Pályázati adatlap kötelező mellékletei**

* szakmai önéletrajz
* érettségi bizonyítvány másolata
* 1.sz. melléklet Nyilatkozat

**A Pályázó vállalja**

* hogy a Jegyzői névjegyzékbe kerülés esetén a nyilvántartásba vételt követő 1 éven belül, de legkésőbb az első megbízást megelőzően, – azt követően pedig legalább 3 évente, de jogszabályváltozáskor minden esetben – a vizsgáztatással kapcsolatos ismeretátadó, ismeretmegújító konzultáción vesz részt.
* megbízása esetén megismeri és elfogadja a MTSE Sportvizsgaközpont összeférhetetlenségre, pártatlanságra, titoktartásra vonatkozó szabályait.

A hiánytalanul beérkezett pályázatok elbírálása a benyújtást követően történik. Az elbírálás eredményéről a jelentkező a pályázati adatlapon megadott e-mail-címre kap értesítést.

A MTSE Sportvizsgaközpont önállóan csak az akkreditáció megszerzése után szervezhet vizsgákat és kérhet fel szakembereket jegyzői feladatellátására.

**A pályázat benyújtása**

A pályázónak a felhívás mellékleteként megjelentetett Pályázati adatlapot, illetve az ahhoz tartozó nyilatkozatot **papíralapon – személyesen vagy postai úton –** lehet benyújtani az alábbi címre:

MTSE Sportvizsgaközpont

**1123 Budapest**

**Alkotás u. 42-48.**

A borítékon kérjük feltüntetni: **„Pályázat”**

A pályázat benyújtásának határideje **Folyamatos**

A kinyomtatott pályázati adatlapot és nyilatkozatot kérjük kék színű tollal aláírva benyújtani.

A pályázattal kapcsolatban további információt kérhet:

Tóth Éva

minőségirányítási vezető

sportvizsgakozpont@tf.hu

Tel.: +36 20-384-9369